∆ραστηριότητα 2:

Τραγούδι: «Χέρια σαν κι αυτά», Locomondo https://www.youtube.com/ watch?v=IFnv9vxubYc (βλ. Παράρτημα)

Αφού οι μαθητές ακούσουν το τραγούδι, μπορούν να συμπληρώσουν δικούς τους στίχους για χέρια που βοηθούν και χέρια που πληγώνουν.

1. **ΑΝΤΟΧΗ ΣΤΟΝ ΠΟΝΟ. Η ΙΣΤΟΡΙΑ ΤΗΣ ΑΝΝΑΣ ΦΡΑΝΚ**

Μελετήστε τα παρακάτω δύο αποσπάσματα από *Το ημερολόγιο της Άννας Φρανκ* και μπείτε στη θέση της: Σκεφτείτε πώς θα αισθανόσασταν, αν βρισκόσασταν σε κάποιο διάστημα της ζωής σας σε μια παρόμοια κατάσταση. Μετά συμπληρώστε κάθε μια από τις δύο προτάσεις της Άννας με μια άλλη πρόταση δική σας, που να δείχνει τη δύναμη μέσα σας και την αντοχή σας στις δυσκολίες. Η δύναμη αυτή σας κάνει να βλέπετε τα πράγματα πιο αισιόδοξα.

Δίνεται το κείμενο: « Είναι παράδοξο που δεν έχω εγκαταλείψει τα ιδανικά μου, τα οποία φαίνονται τόσο παράλογα και καθόλου πρακτικά. Ωστόσο εμμένω σ’ αυτά γιατί ακόμη πιστεύω, παρά τα όσα συμβαίνουν γύρω μου, πως οι άνθρωποι είναι αληθινά καλοί στην καρδιά...» 2. «Νιώθω τον πόνο εκατομμυρίων ανθρώπων. Κι όμως, όταν κοιτάζω τον ουρανό, νιώθω μέσα μου πως όλα θα αλλάξουν προς το καλύτερο, πως αυτή η σκληρότητα θα τελειώσει, πως η ειρήνη και η γαλήνη θα επιστρέψουν και πάλι...»

*Άννα Φρανκ, 15 Ιουλίου 1944*

**Άσκηση ΤΠΕ**

Στον επεξεργαστή κειμένου γράψτε ένα γράμμα στην Άννα Φρανκ, ξεκινώντας από τον δικό της προβληματισμό, που θα τη βοηθήσει να αναπτύξει καλύτερη επικοινωνία και μια πιο ήρεμη συμβίωση με τη